Wolfgang Schnur

Wolfgang Schnur (født 8. juni 1944 i Stettin, død 16. januar 2016 i Wien) var en tysk (DDR) jurist og politiker.

Schnur var en av grunnleggerne, og ble den første leder av partiet Demokratischer Aufbruch (DA). Partiet ble stiftet i 1989 under die Wende, den fredelige politiske omveltning i DDR, som førte til Murens fall.

Han hadde som advokat representert en rekke opposisjonelle mot DDR. Senere viste det seg at han fra 1965 til 1989 hadde vært Inoffizieller Mitarbeiter (IM) (uoffisiell medarbeider) for Stasi.

Wolfgang Schnur utnevnte Angela Merkel som pressetalskvinne for Demokratischer Aufbruch.

I 1993 mistet Schnur sin advokatbevilling. Han ble i 1996 dømt til ett års betinget fengsel for sin virksomhet i DDR.

Referanser 

Tyske jurister
Personer tilknyttet Stasi
Personer fra Szczecin
Personer fra Landkreis Vorpommern-Rügen
Personer fra Rostock